Bretagne/Korpus-divyezhek-brezhoneg-galleg huggingface dataset:
Conscient que « dans une société consumériste où l’argent occupe tous les esprits, l’Eglise joue l’exception », ils détournent le message central « devenez riche », pour indiquer à l’inverse la vertu attribuée au chrétien : donner. 
Gouzout a raent mat e fell d’an Iliz « diskouez ez eo disheñvel diouzh kevredigezh ar beveziñ m’eo aloubet ar speredoù gant an arc’hant », se zo kaoz o doa diheñchet ar c’hemennad pennañ « bezit pinvidik » evit embann, er c’hontrol, ar vertuz a vez roet d’ar gristenien : reiñ.
En 2009, les dons représentaient 43% du budget du diocèse de Rennes. 
E 2009 ez ae ar roadennoù d’ober 43% eus budjed eskopti Roazhon.
La dimension massive de cette campagne assurée par une agence de communication de Rennes, fait exception : 600 panneaux d’affichage grand format sont apposés et sur l’ensemble des 9 diocèses 2 900 affiches, 2 millions de tracts sont imprimés, tandis que 540 spots de publicité sont diffusés en radio.
N’eus ket bet par d’ar pezh mell koulzad-se sevenet gant un ajañs kehentiñ eus Roazhon : lakaet e voe 600 panell skritellaouiñ a vent vras, hag en 9 eskopti e voe moullet 2 900 skritell ha 2 vilion a draktoù, ha skignet e voe 540 bomm bruderezh er radioioù.
Une nouvelle promotion du denier de l’église est engagée en 2011 valorisant les « vraies actions » et un slogan « Parce qu’elle donne sans compter, je donne à l’Eglise ».
Lusket ez eus bet ur c’houlzad nevez da vrudañ diner an Iliz e 2011 hag a laka ar pouez war ar « gwir oberoù » hag ul lugan « Abalamour ma ro-hi dizamant, e roan-me d’an Iliz ».
Radins les bigoudens ?
Ar Vigoudenned, tud tost ?
Les blagues sur l’avarice prétendue des Léonards et des Bigoudens sont légions.
Farsadennoù a-leizh zo diwar-benn tud Leon ha re ar Vro Vigoudenn a vefe pizh, a-hervez.
Mais elles sont récentes et « fabriquées ». 
Nevez a-walc’h int avat, ha nevez-« savet » zoken.
Elles rappellent néanmoins que dans le Léon comme dans le Pays bigouden, on est passé de la pauvreté (dans les années 1930) à l’aisance en quelques années, tout en conservant les réflexes anciens.
Degas a reont da soñj, daoust da se, eur tremenet e Bro-Leon koulz hag er Vro Vigoudenn eus stad ar baourentez (er bloavezhioù 1930) d’an aezamant e-korf un nebeud bloavezhioù anez na vefe bet kollet ar boazioù kozh.
Plus intimes et sincères sont les traits d’esprit, l’espièglerie, l’impertinence avec lesquels on parle d’argent au quotidien. 
Tostoc’h ouzh tro-spered an dud eo ar bommoù lemm, lampon pe amzere a reer ganto evit komz eus an arc’hant war ar pemdez.
Récits rassemblés par Patrice Goyat, ambulancier à Douarnenez dans l’huis-clos de son ambulance.
Danevelloù-buhez dastumet gant Patrice Goyat, ambulañser e Douarnenez, e-barzh lec’h kloz e ambulañs.
La Bretagne fait vendre des produits bancaires.
Lakaat a ra Breizh gwerzhañ produioù bank.
Le marketing bancaire flatte volontiers le sentiment d’appartenance régional pour séduire la clientèle. 
Kustum eo marketing an tiez bank da fougeal an tommder ouzh ur rannvro evit dedennañ pratikoù.
Dès 1980, le Crédit mutuel de Bretagne rattache son statut d’établissement moderne et ancrée dans l’activité régionale à l’image même de la Bretagne avec un slogan à double sens : « La Bretagne à la pointe ». 
E 1980 dija e reas Kef Kengred Breizh ul liamm etre bezañ un embregerezh modern hag oberiant evit ar vro, ha skeudenn Breizh hec’h-unan, gant ul lugan daou ster dezhañ : « Breizh er penn a-raok ».
En 1982, il offrira des possibilités de chèques en langue bretonne à environ 7 000 clients aujourd’hui.
E 1982 e roas an tu da gaout chekennoù brezhonek, ar pezh a vez implijet gant 7 000 a bratikoù en deiz a hiziv.
Trente ans plus tard, annonçant à son tour des actions régionales, le Crédit agricole édite par ailleurs des affiches arborant les motifs du drapeau breton à la carte de sociétaire et une exhortation à être « utile » à sa région en y souscrivant. 
Tregont vloaz war-lerc’h eo Kef al labour-douar a embann diouzh e du kas oberoù da benn er rannvro. Embann a reas skritelloù warno kartennoù-keveler fichet gant banniel Breizh hag ul lugan da c’houlenn digant an dud isskridañ evit bezañ « talvoudus » evit o rannvro.
Il lance aussi en 2010 une agence « affinitaire » nommée Breizh-Banque.com dédiée aux Bretons qui résident hors de la région.
E 2010 en deus krouet ivez un ajañs « nested », Breizh-Banque.com hec’h anv, evit ar Vretoned n’emaint ket o chom er vro.
Depuis 10 à 15 ans, avec les SEL (Systèmes d’échanges locaux), la Bretagne se plait à expérimenter la monnaie « d’utilité sociale » pour soutenir l’économie locale  et l’échange de services, sans argent. 
10 pe 15 vloaz zo emeur oc’h esaeañ, e Breizh, ober gant ar moneiz « a dalvoudegezh sokial » evit skoazellañ an armerzh lec’hel hag an eskemm servijoù, hep arc’hant : ar REL (reizhiadoù eskemmoù lec'hel).
Leurs adhérents proposent des compétences et du temps disponible (cuisine, travaux de jardinage ou d’informatique, mise à disposition de matériel, couture...) sans contrepartie monétaire, tout en utilisant des unités de compte comme le « Piaf »,  la « fleur », les grains de blé, les grains de sel, le temps…
Kinnig a ra an izili o barregezh hag o amzer (keginañ, labourat el liorzhioù pe gant an urzhiaterezh, prestañ ostilhoù, gwriat…) hep paeamant ebet, met gant unanennoù kontañ evel al « lapous », ar «vleunienn », ar greun ed pe holen, an amzer…
L’expérience de l’association SEL de Saint-Malo crée en 1995
Skouer ar gevredigezh REL eus Sant-Maloù krouet e 1995
Aujourd’hui la « charité business », fait appel à une générosité publique médiatisée ; en 2009, le Téléthon qui cumule tous les facteurs du succès télévisé (la maladie, les enfants, l’injustice, l’implication de vedettes) enregistrait 84 millions d’euros de promesses en un week-end, tandis que le Sidaction recevait la même année 19,5 millions d’euros et les Restos du cœur 62,3.
Gant ar « garitez business » e vez goulennet bremañ digant an dud, en un doare foran dre ar mediaoù, bezañ brokus ; e 2009 e voe prometet gant ar sellerien, e-kerzh un dibenn-sizhun, reiñ 84 milion a euroioù d’an Téléthon, a zo gantañ kement tra a vez ezhomm d’ober berzh er skinwel (ar c’hleñved, ar vugale, an direizhder, tud brudet e-barzh ar jeu), tra ma oa aet 19,5 milion a euroioù gant ar Sidaction ha 62,3 gant ar Restos du Cœur.
Mais, il existe aussi une générosité discrète et ancienne : le sauvetage en mer.  
Bez’ ez eus ivez avat eus ur vrokusted kozh na ne ra ket kement a drouz : ar saveteiñ-mor.
Si l’institution « Hospitaliers sauveteurs bretons » (1893-1967) affichait une identité bretonne et catholique, depuis 1967 la SNSM (Société nationale de sauvetage en mer), regroupe 3 500 sauveteurs permanents bénévoles en 232 stations équipées de 171 bateaux. 
Embann a rae an aozadur « Ospitalierien saveteerien Breizh » (1893-1967) bezañ breizhat ha katolik. E Kevredad broadel ar saveteiñ-mor (SNSM), a zo anezhañ abaoe 1967, ez eus bodet 3 500 saveteer pad a-youl vat e-barzh 232 greizenn, ganto 171 bag.
Son budget annuel de 10 millions d’euros en 2010,  est couvert pour 65% par des dons, des legs et des adhésions. 
War an 10 milion a euroioù a ya d’ober e vudjed bep bloaz e teu 65% diwar roadennoù, legadoù ha skodennoù.
Plus fourmis que cigales, les Bretons  préservent avec soin leur épargne qui atteignait 53 milliards d’euros en 2009, ce qui les plaçait au premier plan à l’échelle française.
Troet eo ar Vretoned d’arboellañ kentoc’h eget da foeltrañ : espernet o doa 53 miliard a euroioù e 2009 gant aket, ar pezh a lakae anezho er plas kentañ e Frañs.
Les sommes laissées sur leurs comptes courant (14,4 milliards d’euros) restaient les plus importantes, les encours sur leurs livrets de Caisse d’Epargne atteignaient 15,5 milliards €, tandis que leurs plans d’épargne logement représentaient 11,7 milliards d’euros (et leur volume  a progressé de 6% en 2010 soulignant la place prise par l’immobilier dans leurs projets).
Ar sammadoù brasañ e oa ar re a veze lezet ganto war ar c’hontoù-red (14,4 miliard a euroioù). 15,5 miliard € e oa an endalc’hioù war o levrigoù-espern, hag 11,7 miliard a euroioù a oa war o steuñvoù espern lojeiz (kresket e oa lod ar re ziwezhañ-se eus 6 % e 2010, ar pezh a ziskouez pouez ar madoù diloc’h en doare ma vez meret o arc’hant gant an dud).
Indulgences de la chapelle de Coadry - panneau de bois peint - 1830 Scaër
Induljañsoù chapel Koadri – panell goad livet - 1830 Skaer
Les indulgences apparaissent au 11e siècle à Rome et au début du 14e siècle en Bretagne. 
Gwelet e voe induljañsoù evit ar wech kentañ e Roma en 11vet kantved hag e Breizh e penn kentañ ar 14vet kantved.
Selon la religion catholique, le péché est effacé par le sacrement du pardon (confession). 
Hervez ar relijion gatolik e vez lamet ar pec’hedoù kuit gant sakramant an distaol (kofesaat).
Mais ce sacrement n'enlève pas la peine temporelle : le purgatoire. 
Ne vez ket lamet gant ar sakramant-se ar c’hastiz temporal avat : ar purgator.
Cette peine peut être atténuée voir effacée par les indulgences, concédées par l'autorité ecclésiastique aux fidèles. 
Gallout a raed lakaat digreskiñ pe lemel ar c’hastiz-se gant an induljañsoù, a veze roet gant an dud a iliz d’ar fideled.
L’indulgence est dite partielle ou plénière, selon qu’elle libère partiellement ou totalement de la peine temporelle due pour le péché.
Graet e veze plenier pe darnel eus an induljañsoù, diouzh ma veze lamet ganto a-zarn pe penn-da-benn ar c’hastiz temporal dleet evit ur pec’hed bennak.
Dans la chapelle de Coadry c'est le jour du Pardon du Saint Sacrement, le 3e dimanche du mois de juin, qui avait la faveur des pèlerins pour obtenir des indulgences plénières. 
E chapel Koadri eo deiz Pardon ar Sakramant an Aoter, da drede sulvezh miz Mezheven, a veze dibabet gant ar birc’hirined evit gounit induljañsoù plenier.
Ainsi, elles participent fortement au succès de ces fêtes religieuses. 
Sikour a raent kalz neuze ar seurt gouelioù-se d’ober berzh.
Vers 1550, les luthériens dénoncent leurs commerces. 
Er bloavezhioù 1550 e voe kavet abeg er marc’had-se gant al luterianed.
En effet, l'église, qui doit reconstruire les bâtiments religieux détruits par les guerres de successions, promet des indulgences contre de l’argent. 
Dav eo lavaret e veze prometet gant an Iliz, a ranke adsevel savadurioù relijiel a oa bet diskaret da-geñver ar brezelioù hêrezh, reiñ induljañsoù en eskemm ouzh arc’hant.
La meilleure façon d'obtenir des offrandes ! 
An doare gwellañ da resev roadennoù !
Cette pratique connaît un grand succès. 
Berzh bras a rae ar mod-se d’ober.
Au 16e siècle la Contre-Réforme supprime toute  relation directe avec l'argent.    
Er 16vet kantved e tihanas an Adsav Katolik gant kement liamm eeun a oa gant an arc’hant war an dachenn-se.
Ce panneau d'indulgence assez dégradé a failli disparaître ! 
Darbet eo d’ar banell induljañsoù-mañ, fall a-walc’h he stad, mont da get !
Il a pu être sauvé par l'association de bénévoles de la chapelle de Coadry puis restauré. 
Saveteet hag addreset eo bet gant kevredigezh tud a-youl vat chapel Koadri.
Il témoigne de ces pratiques qui ont perduré jusqu'au début du 20e siècle et de l'emploi du breton - même s'il s'agit d'un « breton de curé » qui ne correspond pas tout à fait au breton cornouaillais des habitants de Scaër.
Un testeni eo eus boazamantoù zo hag a oa padet betek penn kentañ an 20vet kantved hag eus implij ar brezhoneg – ha pa vefe un asez « brezhoneg beleg » disheñvel a-walc’h diouzh brezhoneg Kerne tud Skaer.
L’ancien système monétaire en  breton était bien différent de celui actuellement en vigueur. 
Disheñvel-mat e oa reizhiad kozh ar moneiz diouzh an hini a dalvez bremañ.
Le franc à remplacé la livre en 1803 mais cette nouvelle unité de compte a mis du temps à s’installer en basse Bretagne.
Kemeret en doa al lur plas al lur tournez e 1803. Met pell e voe ar moneiz nevez oc’h en em staliañ da vat e Breizh-Izel.
Quand l’argent est rare, on doit tout de même se nourrir jusqu’à la prochaine moisson. 
Daoust ma ne veze ket kalz a arc’hant e ranked bevañ da c’hortoz an eost da zont.
Le sucre le café, le tabac se prennent donc à crédit. 
Gant-se e veze prenet sukr, kafe ha butun war zle.
Quand le blé sera coupé, on en tirera bien quelques sous ! 
Pa vo falc’het an ed e vo tennet un tamm gwenneg bennak diwarno moarvat !
Une fois la semence mise de coté, une fois la farine de l’année moulue, on vend le surplus de grains, on va demander son «pegement » (combien doit-je) aux commerçants du bourg et l’on règle ce qui est dû. 
Ur wech lakaet an hadajoù a-gostez, malet bleud ar bloaz, e veze gwerzhet ar greun a chome, ha mont a rae an dud neuze da c’houlenn o « fegement » digant kenwerzhourien ar vourc’h, ha paeet e veze an dleoù.
Il faudra bien se débrouiller avec ce qui reste jusqu’à l’année suivante !
Ret-mat e oa ober diouzh ar pezh a chome ac’hann d’ar bloaz da zont !
Cette pratique n’est plus en vigueur, mais l’expression s’emploie toujours au sens figuré. 
Ne vez ket graet evel-se ken, met implijet e vez an droienn-se bepred, en un doare difetis.
Si quelqu’un vous à joué un tour qui vous a fait perdre de l’argent ou vous a rendu ridicule, vous n’attendez que le moment de lui envoyé son pegement c'est-à-dire de lui asséner en face et devant témoin ce que vous pensez de lui. 
Ma’z eus bet graet truch deoc’h gant unan bennak ken ho peus kollet arc’hant pe ez eo bet graet al lu ganeoc’h, ne rit nemet gortoz ken e vo deuet ar mare da lavaret e begement dezhañ, da lavaret eo disklêriañ a-dal dezhañ ha dirak tud all ar pezh a soñjit diwar e benn.
Vous pourrez ensuite déclarer en le montrant avec un peu de vanité «  celui-ci à eu son pegement avec moi » vos comptes seront réglés.
Gallout a reot war-lerc’h lavaret, en ur ziskouez anezhañ fouge ennoc’h : « hemañ en deus bet e begement ganin », hag echu ar jeu.
Ce que l’argent nous apprend des Bretons d’aujourd’hui…
Ar pezh a anavezomp diwar-benn ar Vretoned a vremañ dre an arc’hant…
Plus fourmis que cigales, les Bretons  ont épargné 53 milliards d’euros en 2009, ce qui les plaçait au premier plan national.
Troet eo ar Vretoned d’arboellañ kentoc’h eget da foeltrañ : espernet o deus 53 miliard a euroioù e 2009, ar pezh a lakae anezho er plas kentañ er Frañs.
Epargne guidée par la crainte du lendemain ou richesse prête à stimuler l’économie ?
Espern abalamour d’an aon rak an amzer-da-zont pe dastum pinvidigezhioù prest da reiñ lañs d’an armerzh ?
Quoiqu’il en soit, en un demi-siècle, l’esprit d’entreprendre cher aux Bretons a conduit à des réussites dynastiques (famille Bolloré) ou à des prospérités construites rapidement  (Alexis Gourvennec, François Pinault, Yves Rocher, Daniel Roullier, Louis Le Duff, Edouard Leclerc…). 
Petra bennak a vefe, dindan hanter-kant vloaz he deus graet an dro-spered intrudu, a zo gant kalz Bretoned, da veur a lignez ober berzh (ar familh Bolloré) pe da dud zo ober o c’hraf buan (Alexis Gourvennec, François Pinault, Yves Rocher, Daniel Roullier, Louis Le Duff, Edouard Leclerc…).
Pour le plus grand nombre, longtemps l’inégalité a guettée. Aujourd’hui encore, alors qu’elle tient le 15e rang des régions pour le salaire moyen (28 692 € annuels en 2007), la Bretagne enregistre un écart de salaire annuel brut de plus de 11 000 € entre ceux de l’agroalimentaire (25 825 €) et ceux des finances (37 550 €).
E-pad pell n’eo ket bet kevatal an traoù evit an darn vrasañ eus an dud. Hiziv c’hoazh ez eus e Breizh, ha pa’z eo ar 15vet rannvro e-keñver ar gopr etre (28 692 € ar bloaz e 2007), un diforc’h en tu all da 11 000 € etre gennad ar gounezvouederezh (25 825 €) ha hini an arc’hant (37 550 €) evit a sell ouzh ar gopr bloaz kriz.
Les crises elles-mêmes ont leur histoire. 
Bez’ ez eus un istor disheñvel gant pep enkadenn.
Celle des subprimes en 2008 est d’une nature différente des explosions enregistrées par les historiens autrefois. 
N’eo ket heñvel hini ar subprimes e 2008 ouzh an tarzhadegoù a zo bet renablet gant an istorourien gwechall.
Mais tout comme la faillite du système de Law, qui en l’été 1720 donna lieu à des scènes de paniques à l’Hôtel des monnaies à Rennes, elles se traduisent par des paniques et des disgrâces durables des outils économiques.
Dres evel freuz-stal reizhiad Law avat, a zeuas kaouadoù spont d’e heul en Ostel ar Moneiz e Roazhon e 1720, e tegasont holl barradoù aon ha disfiz ouzh ar binvioù armerzh e-pad pell.
Quant aux valeurs sûres, c’est vers la pierre qu’on les trouve. 
An neb a vez o klask un dra asur a dro war-zu ar vein.
La faveur des Bretons pour la maison individuelle n’est pas démentie aujourd’hui. 
Plijout a ra d’ar Vretoned kaout o zi dezho, ken gwir eo se bepred.
C’est même un modèle historique, né avec les manoirs et prolongé depuis l’après-guerre par la préférence que les Bretons accordent aux pavillons aux crépis blanc, stéréotypes bretons par excellence.
Ur patrom istorel bet ganet gant ar manerioù eo zoken, ha kendelc’her a ra goude ar brezel gant an tiez o mogerioù gwenn, deuet da vezañ un arouez eus Breizh, hag a blij kement d’ar Vretoned.
Dès la fin du Moyen Âge, la mer est la chose des Bretons. 
Kerkent hag e fin ar Grennamzer e oa ar mor afer ar Vretoned.
Leurs navires, généralement de petite taille, longent toutes les côtes d'Europe occidentale, en particulier celles des Flandres, alors une des régions les plus riches d'Europe. 
Mont a rae o bigi, bihan o ment peurliesañ, hed-ha-hed aodoù Europa ar c’hornôg, dreist-holl re Flandrez, unan eus broioù pinvidikañ Europa da neuze.
Et leurs ports Audierne, Roscoff et surtout Penmarc'h sont connus de l'Espagne à la Baltique.
Anavezet e oa porzhioù Breizh (Gwaien, Rosko ha Penmarc’h dreist-holl) eus Bro-Spagn betek ar Mor Baltel.
Les Bretons font des achats dans ces régions où ils jettent l'ancre et leurs paroisses font alors venir de Flandres objets liturgiques ou grands décors, quant ils ne financement pas de spectaculaires enclos paroissiaux dans le Léon et leurs propres demeures, depuis les maisons cossues des Juloded, ces riches paysans marchands de toile du Léon, jusqu'aux hôtels et résidences rurales (malouinières, folies autour de Nantes) des grands armateurs.
Er broioù-se lec’h ma ’z aent d’eoriañ e veze graet prenoù gant ar Vretoned, neuze e lakae ar parrezioù bitrakoù-liderezh pe kinkladurioù bras da zont eus Flandrez. Reiñ a rae ar Vretoned arc’hant evit sevel porzhioù-iliz kaer-eston e Bro-Leon pe evit sevel o ziez dezho, tiez pompus ar juloded, anezho peizanted ha marc’hadourien lien eus Bro-Leon, pe osteloù hag annezoù diwar ar maez ar baramantourien vras (manerioù Sant-Maloù, ar follezhoù tro-dro da Naoned).
A la Renaissance, les  textiles utilisés pour les voiles des navires ainsi que pour de fines chemises constituent un fret lucratif. 
Da vare an Azginivelezh e veze gounezet forzhik arc’hant gant kenwerzh ar gwiadoù a veze implijet d’ober gouelioù ar bigi pe rochedoù fin.
On file et tisse partout, mais les exportations font appel pour le chanvre, au secteur de Locronan (les olonnes) et au pays entre Rennes et Vitré (noyales et canevas) ; pour le lin, au Léon (les crées), et plus tardivement, au secteur de Quintin-Moncontour-Uzel (toiles dites Bretagne). 
Nezañ ha gwiadiñ a raed e pep lec’h, met evit ezporzhiañ e veze produet lien kanab e kornad Lokorn (olonne) hag er vro etre Roazhon ha Gwitreg (noal ha kanavaz), ha lien lin e Bro-Leon (krez) ha diwezhatoc’h e kornad Kintin-Monkontour-Uzel (ur seurt lien a veze graet lien Breizh anezhañ).
Jusqu'à la fin du 18e siècle, leur commerce va favoriser l’arrivée en Bretagne des métaux précieux d'Amérique. 
Betek fin an 18vet kantved e lakaas ar c’henwerzh-se metalioù prizius eus Amerika da zont da Vreizh.
Longtemps, les familles gagnent peu d’argent et les monnaies elles mêmes sont rares. 
E-pad pell ne veze ket gounezet kalz arc’hant gant ar familhoù ha rouez e oa ar pezhioù moneiz zoken.
Aussi, les marchandises servent-elles couramment aux échanges dans lesquels les femmes contrôlent les dépenses familiales et les rentrées monétaires. 
Diwar se e kustumed ober an eskemmoù gant marc’hadourezh. Gant ar merc’hed e veze kontrollet dispignoù an tiegezhioù hag ar moneiz a veze gounezet ganto.
A partir du milieu du 19e siècle, dans les usines, on préfère le versement de salaires en espèces « sonnantes et trébuchantes », sans toutefois méconnaître des moyens intermédiaires comme le calibrage des pêches au moyen de paniers. 
Adalek kreiz an 19vet kantved e voe kavet gwelloc’h, el labouradegoù, paeañ ar goproù gant arc’hant dizolo, anez paouez da vat d’ober gant doareoù etre evel gobariañ pechezgant paneroù.
Les avoirs ne sont pas seulement un capital. Ils sont aussi un « patrimoine d’honneur » sur lequel chacun aime affirmer sa propriété en les personnalisant par des décors, des inscriptions de dates mais surtout de noms. 
Ouzhpenn ur c’hevala e oa ar c’haoudoù : « madoù a enor » e oant ivez. Plijout a rae da bep hini diskouez splann ar c’haoudoù a oa dezhañ o verkañ warno tresadennoù, deizioù pe anvioù dreist-holl.
Ces signes sont introduits à la faveur de cérémonies collectives telles que les noces où s’opéraient de nombreux transferts de biens. 
Degaset e veze an arouezioù-se da-geñver lidoù a-stroll, evel an euredoù ma veze treuzkaset kalzik madoù.
Qu’en est-il de ceux qui ne possédaient rien ? 
Nag ar re n’o doa netra ?
Longtemps les crises rurales s’accommodèrent de l’aumône ou de l’action de bureaux de bienfaisance. 
E-pad pell, da vare an enkadennoù war ar maez, e tremenas an dud gant an aluzen pe ar burevioù madobererezh.
Mais, au début du 20e siècle, l’émotion suscitée par la marginalisation économique de familles ouvrières a conduit maires et évêques à promouvoir soupes populaires ou activités de remplacement comme la dentelle. 
E penn kentañ an 20vet kantved avat, abalamour ma voe fromet-kaer an dud o welet familhoù micherourien lezet a-gostez er vuhez armerzhel, e voe roet lañs, gant maered hag eskibien, da soubenn ar beorien pe da obererezhioù da gemer plas ur vicher bet kollet, evel an dantelez.
Sans exclure le jeu social ; l’Eginane (prononcer Eguinané), connu en Bretagne jusqu’à la fin du 19e siècle, est une collecte pour les pauvres qui se suffisait de chants, de charivaris ou de roulements de tambour. 
Gallout a rae bezañ e stumm ur c’hoari a-stroll ivez, evel an Eginane, anavezet e Breizh betek fin an 19vet kantved, a oa ur gest evit ar beorien gant kan, chalivari ha kroz taboulinoù.
Et comment parler d’argent ? 
Ha penaos komz eus arc’hant ?
Aux apparences lucratives, dans les boutiques, on préfère une manifestation de confiance en disant : «  Ce n’est pas pressé », ou «  on s’arrangera ». 
Er stalioù, kentoc’h eget embann ur c’hoant gounit, e veze gwell d’an dud diskouez o doa fiziañs pa lavarent : « N’eus ket pres war an traoù », pe « gwelet e vo ».
Sans parler des transactions agricoles, qui  se concluent  par une gestuelle, le top’ là, dans laquelle les contractants concluent par un acte de bonne foi, une sorte d’engagement sacré.
Anez komz eus bed al labour-douar ma veze graet ar marc’had gant un taol dorn en ur lavaret « tonkit aze ! » evit diskouez gant un doare le sakr, kement ha klozañ, e oad a volontez vat.
Les entreprises elles-mêmes s’ouvrent à la capitalisation en usant du nouveau statut de « société anonyme » leur permettant de distribuer des milliers d’actions qu’achètent des épargnants.
Digeriñ a reas an embregerezhioù o-unan d’ar c’hevalaiñ pa c’hallent, dre ar statud nevez a « gevredad dre gevrannoù », skignañ miliadoù a gevrannoù a veze prenet gant arboellerien.
La « culture des apparences » est expressive en Bretagne.
Emañ « sevenadur an neuz » en e vleud e Breizh.
Dans les intérieurs, elle s’incarne dans les pièces de réception où comme à Vitré, en 1583  Lucas Royer, un marchand de textiles se fait représenter  en costume de la bourgeoisie d’affaire « exposant » sa bourse. 
En gwelet a reer, evit diabarzh an tiez, er salioù degemer, evel gant Lucas Royer, marc’hadour-lien eus Gwitreg, a lakaas taolenniñ anezhañ e 1583 gant dilhad ur bourc’hiz a afer hag a zo o tiskouez e yalc’h.
A la campagne, ce sont les meubles qui sont les plus éloquents. Ainsi, le « front des armoires » exprime t-il l’accroissement des biens en meuble. 
War ar maez eo dre an arrebeuri en gwelomp ar muiañ, evel « tal an armelioù » a ziskouez e oa kresket ar madoù e stumm arrebeuri.
Les décors sont établis en proportion des moyens financiers du commanditaire d’un meuble ; les fuseaux de bois tourné ont ainsi donné lieu à une véritable profusion.
Kinklet e veze an arrebeuri diouzh aez an dud a lakae ober anezho ; da skouer e oa bet diouzh ar c’hiz lakaat gwerzhidi koad turgnet e-leizh.
La « culture des apparences » est aussi un moyen de dire ce que la parole tait, en particulier les hiérarchies sociales. 
Bez’ e oa « sevenadur an neuz » ivez un doare da reiñ d’anaout ar pezh a veze tavet warnañ, ar rummadoù sokial dreist-holl.
Sur leurs vêtements, les humbles se contentent de peu, tandis que les plus aisés financent les services d’un brodeur ; les fleurs sur les tabliers, les  plumes de paon, les fougères, les cornes de bélier, les chaînes de vie sur des gilets pouvaient représenter  entre deux et trois mois de travail d’un brodeur.
An dud vunut ne ginklent ket nemeur o dilhad, e-lec’h ar re binvidikañ a baee broderien ; ezhomm o deze etre daou ha tri miz a-wechoù evit brodañ ar bleuñv war an tavañjeroù, ar pluñv paun, ar raden, ar c’herniel meot, chadennoù ar bed war ar jiletennoù.
« Les rangées ce sont des hectares » dit un proverbe, évoquant ces gilets superposés dont les hommes faisaient dépasser les bords en les étageant. 
« Ar renkennadoù zo kement hag hektarioù » hervez ur c’hrennlavar hag a ra anv eus ar jiletennoù a veze gwisket an eil war eben gant ar baotred a lakae ar bevennoù da zibaseal dre zindan.
Battre monnaie est un privilège du pouvoir politique, qui s’est manifesté sans interruption dès les Gaulois. 
Ne oa nemet ar pennadurezhioù politikel o deze ar gwir da gognañ pezhioù moneiz, ar pezh a voe gwelet a-hed an istor abaoe ar C’halianed.
Au temps des ducs Montforts (1364-1491), des monnaies d'or, dont la frappe est théoriquement réservée au roi s’ajoutent aux monnaies d’argent. 
Da vare an duged Moñforzh (1364-1491) e voe kognet pezhioù aour ouzhpenn re arc’hant, ar pezh a zo sañset da vezañ graet gant ar roueed hepken.
Avec l'union au royaume, la Bretagne perd son identité monétaire. 
Adal ma voe staget Breizh ouzh Rouantelezh Frañs n’he doe ket pezhioù moneiz dezhi hec’h-unan.
Les ateliers monétaires de Rennes et de Nantes connaissent cependant un essor spectaculaire dû à l'or et l'argent espagnols, drainés à la fin du 16e et du début du 17e siècle, par le commerce ; l’hôtel des monnaies de Rennes, est alors le plus actif du royaume.
Daoust da se e reas stalioù-kognañ Roazhon ha Naoned berzh spontus gant aour hag arc’hant Bro-Spagn a voe degaset gant ar c’henwerzh e fin ar 16vet ha penn kentañ ar 17vet kantved ; da neuze e oa Ostel ar Moneiz Roazhon unan eus ar re a laboure ar muiañ er rouantelezh.
A la monnaie métallique viennent s'ajouter au 18e siècle les premières monnaies-papier : l'expérience de Law, autour de 1720, ou celle des assignats révolutionnaires, se soldent par un échec. 
Adalek an 18vet kantved en em gavas, ouzhpenn ar moneiz metal, ar moneiz paper: c’hwitet e voe an taolioù-esae kentañ gant Law, war-dro 1720, pe gant paper arc’hant an Dispac’h.
Ce n'est qu'au 19e siècle que le papier monnaie se répand dans la population.
N’eo nemet en 19vet kantved ma voe skignet ar paper moneiz da vat e-mesk an dud.
La monnaie, porte aussi un message de propagande. 
Ur benveg propaganda eo ar moneiz ivez.
Il est vrai aussi que finance et pouvoir vont ensemble ; en 1693, c’est un homme enrichi dans la finance, Pierre Gardin de la Gerberie qui est le premier maire de Rennes ; néanmoins, en 1695, il a revendu sa charge 25 000 livres tournois à Toussaint Rallier du Baty.
Ret eo lavaret ez eo an arc’hant hag ar galloud breur ha c’hoar ; e 1693 e oa maer kentañ Roazhon, Pierre Gardin de la Gerberie, un den hag en doa graet fortun e bed an arc’hant ; e 1695 avat en doa adwerzhet e garg evit 25 000 lur tournez da Toussaint Rallier du Baty.
Les impôts sont ordonnés autant par les ducs que par le roi ou par les villes elles-mêmes. 
Lakaet e veze sevel truajoù koulz gant an duged ha gant ar roueed, pe gant ar c’hêrioù o-unan.
Pour autant, la province a la chance de disposer jusqu'à la Révolution d'importants privilèges fiscaux, ne serait-ce que l'exemption de la gabelle, l’impôt sur le sel. 
Ar chañs en doa ar proviñs, daoust da se, da gaout dreistgwirioù a bouez betek an Dispac’h, evel an dell-holen paneveken, na oa ket anezhi e Breizh.
En 1675, ce sont des craintes d’impôts nouveaux qui occasionnent des révoltes sévèrement réprimées. 
Abalamour d’an aon rak truajoù nevez en em savas an dud e 1675. Kastizet kriz e voe an emsavadegoù-se.
L’argent et l’Eglise
An arc’hant hag an Iliz
"""Vous ne pouvez servir Dieu et l'argent"" dit la parole du Christ.  "
« N’oc’h ket evit bezañ e servij Doue hag e hini an arc’hant » eme Jezuz-Krist.
Est-ce à dire qu'il n'est pas d'usage salutaire de l'argent ? 
Kement-se a dalvez neuze e vefe kontrol an arc’hant d’ar silvidigezh ?
Une issue s'offre pour les fidèles : l'Église les sollicite en effet pour faire la charité, pour faire le bien en donnant leur argent. 
Evit ar gristenien e chome un diskoulm : goulenn a rae an Iliz diganto ober an aluzen, reiñ o arc’hant evit ober ar vad.
L'Église a aussi besoin d'argent pour assurer son propre fonctionnement ; elle compte pour cela sur la dîme, l’impôt sur les récoltes, qui s'impose à tous jusqu'à la Révolution, ainsi que sur les quêtes qui ont lieu pendant la messe dominicale, sans oublier les tournées faites par les marguilliers, souvent jusqu'aux années 1960-1970 dans les campagnes, pour récolter dons en argent ou en nature. 
An Iliz ivez he deze ezhomm arc’hant evit mont en-dro ; kontañ a rae neuze war an deog, anezhañ an dell war an eostoù a veze paeet gant an holl betek an Dispac’h, ha war ar c’hestoù a veze dalc’het e-kerzh an oferenn-Sul, anez ankouaat an troiadoù graet gant ar fabriked, alies betek ar bloavezhioù 1960-1970 war ar maez, evit rastellat roadoù en arc’hant pe e traezoù.
C'est peut-être lors de certains pardons, fêtes patronales ou pèlerinages, que les formes prises par les dons religieux sont les plus spectaculaires. 
Moarvat eo da-geñver pardonioù, gouelioù ar sant patrom pe pirc’hirinajoù e veze roet ar muiañ en un doare espar.
Les biens donnés au saint du pardon, du beurre à la filasse de lin, peuvent d'ailleurs être vendus aux enchères.
Gallout a raed ivez gwerzhañ dre sav-taol ar pezh a veze profet da sant ar pardon, ha pa vefe amann pe lanfas lin.
Quant aux indulgences, ces remises de peine à accomplir au purgatoire pour des péchés commis au cours de l'existence, elles sont normalement liées à un acte de pénitence, comme justement la participation à un pèlerinage ou à une fête religieuse. 
Evit an induljañsoù, anezho distaolioù kastiz war ar pennad amzer a veze da dremen er purgator abalamour d’ar pec’hedoù a oa bet graet e-pad ar vuhez, hervez kont e oant liammet ouzh un akt a binijenn bennak, evel kemer perzh en ur pirc’hirinaj pe en ur gouel bennak just a-walc’h.
Mais, peu à peu, les fidèles pouvaient, en versant de l'argent, acquérir plus ou moins directement des indulgences. 
Tamm-ha-tamm avat e c’halle ar fideled reiñ arc’hant da brenañ induljañsoù war-eeun koulz lavaret.
L'Église a également sollicité la générosité des fidèles pour construire ou embellir les édifices du culte.
Goulennet he deus an Iliz ivez digant ar fideled vrokus reiñ arc’hant da sikour sevel pe kempenn he savadurioù.
Aujourd'hui, l'Église renouvelle son langage pour continuer à attirer des dons. 
Hiziv an deiz eo nevesaet komzoù an Iliz evit delc’her da zastum roadoù.
Elle n'insiste plus désormais sur le salut dans l'au-delà, mais sur le service spirituel et humain qu'elle offre à chacun. 
Diwar vremañ ne laka ket ar pouez ken war ar silvidigezh er bed-hont, met war ar servij speredel ha denel a c’hall-hi degas da bep hini.
« Le coup d’œil sur l’Histoire, le recul vers une période passée, ou comme aurait dit Racine, vers un pays éloigné, vous donne des perspectives sur votre époque et vous permet de voir davantage les problèmes qui sont les mêmes ou les problèmes qui différent, ainsi que les solutions.»
« Teuler ur sell war an Istor, mont war-gil etrezek un amzer dremenet, pe evel m’en defe lavaret Racine, etrezek ur vro bell, a ra d’an den gwelet e amzer eus an diabell, hag evel-se e c’hall gwelet gwelloc’h peseurt kudennoù a zo heñvel, pe peseurt re a zo disheñvel, ha peseurt diskoulmoù zo dezho. »
Une cité ancienne pour la rénovation artisanale (titre)
Ur gêr gozh evit neveziñ an artizanerezh (titre)
Conçu pour l’Exposition internationales de 1937 à Paris, cette figure est une profession de foi. 
Al lun-mañ zo bet ijinet da-geñver Diskouezadeg etrebroadel Pariz 1937.
Signée de R-Y Creston qui appose S.B à sa signature, elle fait référence aux Seiz Breur (les 7 frères), un groupe d’artistes soucieux de rénover les arts appliqués en Bretagne. 
Ur c’hinnig sinet gant R-Y Creston eo, gant ar merk S.B. ouzhpenn evit ober dave d’ar Seiz Breur, ur strollad arzourien c’hoant ganto da neveziñ an arzoù pleustrek e Breizh.
Tout comme R-Y Creston, Marc Le Berre en fait partie ce qui explique la présence de l’hermine stylisée du groupe à l’entrecroisement des navettes. 
Asambles gant R-Y Creston e oa Mark ar Berr er strollad-se ivez. Se zo kaoz emañ erminig stilekaet ar strollad e kroaz ar bulzunoù.
Nappe dite « nappe Pont L’Abbé » et assiette assortie.
Doubier anvet « doubier Pont-'n-Abad » hag asied da vont ganti.
Motifs en coton de couleur : fuseaux, chaîne de vie, chevrons… 
Tresoù e kotoñs liv : gwerzhidoù, chadenn ar vuhez, kebroù…
Marc Le Berre « A la ville d’Ys »- Quimper et tissage Saint-Ronan de de  Locronan. 1936-1941
Mark ar Berr « E kêr-Iz » - Kemper ha gwiaderezh Sant Ronan e Lokorn. 1936-1941
Ce modèle unique reprend les motifs et les couleurs des vêtements traditionnels du pays bigouden qui font aussi l’ornementation de l’assiette HB Quimper et de la petite coiffe de deuil brodée sur toile de lin fabriquée par la maison Pichavant à Pont l’Abbé.
Tresoù ha livioù gwiskamantoù ar vro vigoudenn zo war ar pezh dibar-mañ, evel war ginkladurioù asied HB Kemper ha war ar c’hoefig kañv brodet war lien lin gant ar stal Pichavant eus Pont-'n-Abad.
Le contraste avec la chaîne de lin fait partie des effets
E-touez an efedoù, an dargemm gant ar chadenn lin.
Collection. Gwenael le Berre.
Dastumad. Gwenael ar Berr.
Nappe à thé dite « nappe Elliant » et service à thé assorti.
Doubier evit an te anvet « doubier Eliant » ha rikoù te da vont ganti.
Motifs en coton mercerisé : fuseau, chaîne de vie, chevrons…
Tresoù e kotoñs merserekaet : gwerzhid, chadenn ar vuhez, kebroù…
Marc Le Berre « A la ville d’Ys »- Quimper et tissage Saint-Ronan de Locronan. 1936-1941
Mark ar Berr « E kêr-Iz » - Kemper ha gwiaderezh Sant Ronan e Lokorn. 1936-1941
Cette nappe reprend les vert, brun et marron des vêtements  traditionnels de la région d’Elliant, tandis que la théière et la tasse en grès émaillé de HB Quimper s’inspire des cornes de bélier, des chevrons, des cœurs…du costume bigouden traditionnel
Livioù gwer, gell ha rous gwiskamantoù bro Eliant zo war an doubier-mañ. Gant gwiskamantoù ar vro Vigoudenn avat eo bet awenet ar c’herniel maout, ar c’hebroù, ar c’halonoù zo kinklet war an tas e krag amailhet HB Kemper.
Nappe à thé dite « nappe glazig » du nom du pays de Quimper et assiette en faïence HB de Quimper.
Doubier evit an te anvet « doubier c’hlazik » diwar anv bro Kemper hag asied e feilhañs HB Kemper.
Atelier Saint-Ronan. Locronan. 1936- 1941
Atalier Sant Ronan. Lokorn. 1936- 1941
Les différentes pièces de cet ensemble s’harmonisent aux motifs et aux couleurs des vêtements traditionnels glazig, du pays de Quimper.
Gant tresoù ha livioù gwiskamantoù glazik bro Kemper e klot an holl bezhioù-mañ.
Tissage main en lin, frangé main. 
Gwiaderezh dorn e lin, frezilhonet gant an dorn.
Locronan. 1936- 1941
Lokorn. 1936- 1941
Métier à tisser d’apprentissage.
Stern gwiader evit deskiñ.
Fabrication Delamare-Debouteville
Oberiezh gant Delamare-Debouteville.
Collection et tissage en cours. Gwenael le Berre.
Dastumad ha gwiad war ar stern. Gwenael ar Berr.
Conçu pour la fabrication des lisières et pour l’apprentissage ce petit métier filmé dans l’atelier de Locronan par Jean Epstein en 1936 a aussi été en démonstration au magasin de Marc Le Berre « A la ville d’Ys » à Quimper. 
Ar stern gwiader bihan-se, ijinet evit aozañ bevennoù hag evit deskiñ gwiadiñ, a oa bet filmet en atalier Lokorn gant Jean Epstein e 1936 ha diskouezet e stal Mark ar Berr « E Kêr-Iz » e Kemper ivez.
La navette se passe à la main pour fabriquer des écharpes, des petits services de table, des échantillonnages.
Gant an dorn e tremener ar vulzun evit aozañ skerboù, rikoù bihan an daol, standilhonadurioù.
Il répond à un souhait cher à Marc Le Berre : « Je me propose de mettre plus tard des métiers chez l’ouvrière lorsque je l’aurai formée au tissage ». 
Setu ar pezh a oa e soñj Mark ar Berr : « Diwezhatoc’h e karfen pourchas sternioù gwiader d’ar micherourezed pa’m bo desket gwiadiñ dezho ».
La Bretagne : un signe distinctif de qualité, pour vendre.
Breizh : ur merk a ziforc’h hag a galite, evit gwerzhañ.
Réclame pour une fabrique de lin « HGD »
Brudfollenn evit al labouradeg lin « HGD »
La qualité de ce lin fabriqué par l’entreprise « HGD » est procurée par une référence à la Bretagne comme l’indique la mention « carte bretonne ».
Al lin-mañ zo bet aozet gant an embregerezh « HGD » a zeu e galite eus Breizh, evel m’en diskouez ar meneg « carte bretonne ».
Les bienfaits de la tradition provinciale - ici bretonne - sont incarnés par une fileuse.
Gant un nezerez eo taolennet perzhioù mat hengoun ar proviñs, Breizh.
Réclame pour une fabrique de lin
Brudfollenn evit ul labouradeg lin
Illustration par L. Picardet. 
Treset gant L. Picardet.
Mettant en scène un vendeur de feuilles volantes également chanteur d’un air traditionnel, cette image associe la qualité d’une production industrielle de lin à l’authenticité- bretonne. 
War ar skeudenn-mañ e weler ur gwerzher follennoù-nij a zo ivez kaner tonioù hengounel. Liammet eo kalite ar produerezh lin greantel ouzh dilested Breizh.
Diplôme de la société d’agriculture de Brest. 1845
Diplom gant kevredigezh labour-douar Brest. 1845
En bas à gauche, une bergère fileuse fait face à un moissonneur. 
En traoñ, a-gleiz, ur verjelenn o nezañ tal-ouzh-tal gant un eoster.
C’est l’image du travail et de la probité, invoquée dans les bandelettes de la corne d’abondance. 
Setu skeudenn al labour hag an onestiz, taolennet gant lurelloù ar c’horn a builhentez.
A cette date, la charrue métallique du premier plan ainsi que la batteuse actionnée (non pas à bras mais par un manège) font partie de l’outillage moderne promu ainsi par les Sociétés d’agricultures.
D’ar poent-se e oa an arar metalek - en dalenn gentañ - hag an dornerez - a veze lakaet da vont en-dro war-bouez ur manej e plas ur vrec’henn - binvioù modern ha brudet evel-se gant ar C’hevredigezhioù labourerien-douar.
Les auspices de la fileuse sont un gage de mérite.
Ur merk a zellid e oa seblantoù an nezerez.
Gourde en forme de livre
Koulourdrenn e stumm ul levr
Faïence blanche. 17°-18° siècles 
Feilhañs gwenn. 17-18vet kantved
Si dans le couple représenté l’homme figurant sur l’autre face dispose des attributs des armes, la femme est symbolisée par ceux des fileuses. 
Er c’houblad eo skeudennet ar paotr, eus un tu, gant arouezioù an armoù hag ar plac’h, eus an tu all, gant binvioù an nezerezed.
La féminité est ici caractérisée par le travail à la main exercé dans l’univers des textiles. 
Gant labour dorn ar gwiaderezh eo taolennet perzhioù ar merc’hed.
Mais c’est le filage de la laine, du lin ou du chanvre, comme l’usage des rouets qui est féminin. 
War-dro nezañ gloan, lin pe kanab hag implijout kirri-nezañ e ra ar merc’hed.
Le tissage sur le métier reste une activité masculine. 
Met gant paotred e van al labour gwiadiñ gant ar stern gwiader.
femmes de Bubry (Morbihan)
plac'h eus Bubri (Mor-Bihan)
Les poses sont  répétitives : une femme en costume traditionnel, son fuseau à la main fait face à son rouet. 
Ar memes emzalc’hioù atav : ur plac’h gwisket he dilhad sul ganti, he gwerzhid en he dorn a-dal d’he c’harr-nezañ.
Elle est concentrée, vaillante.
War evezh emañ, serzh.
Toues ces fileuses incarnent la transmission des usages féminins du textile.
An holl nezerezed-se a vez gwelet evel treuzkaserezed ar boazioù gwiadiñ.
Ces montages photographiques ont été diffusés massivement par les cartes-postales qui ont ainsi popularisées des pratiques ancestrales du lin, du chanvre ou de la laine sous la forme d’un stéréotype.
A vras eo bet skignet al luc’hskeudennoù-se war gartennoù-post. Evel-se eo bet brudet ar boazioù gwiadiñ kozh gant lin, kanab pe gloan, ha troet anezho en ur stereotip.
Cape de pêcheur dit capo braz
Kap pesketaer anvet kapot bras
Laizes de toile à voile cousues. 
Lec’hedoù gant lienoù-gouel gwriet.
La couleur résulte de l’application de cachou qui a la réputation de rendre le coton imputrescible.
Dont a ra o liv eus ar c’hachou zo brudet evit ober d’ar c’hotoñs bezañ divreinus.
Cape de pêcheur dite capo braz
Kap pesketaer anvet kapot bras
L’initiale « D » pour Douarnenez est peinte au revers. 
Lizherenn-dal « D » Douarnenez zo livet war an tu-gin.
La forme « à barbes » de la lettre (avec les élancements arrière) symbolise les hameçons. 
Arouez an higennoù eo stumm « dreinek » al lizherenn (gant al lañsennoù a-dreñv).
Elle est conçue ainsi pour favoriser les prises tout comme le profil de poisson de l’arrondi.
Evel-se e oa bet savet evit ma vefe aesoc’h tapout krog ennañ evel ar rondenn e stumm ur pesk.
C’est une toile huilée pour être imperméable qui, clouée sur le bois des sabots, recouvre le bas de la jambe à la façon d’une botte.  
Ul lien eouliet evit bezañ didreuzus, staget gant tachoù ouzh koad ar botoù, a ya da c’holeiñ traoñ an divc’har evel pa vijent heuzoù.
Plus tard viendra le cuir, plus couteux. 
Diwezhatoc’h e vo graet gant laer, un tamm keroc’h anezhañ.
Les bottes en caoutchouc n’apparaissant que dans les années 1950.
Ne voe gwelet an heuzoù kaoutchoug kentañ nemet er bloavezhioù 1950.
Ce type de sabot-botte a été surtout adopté par les pêcheurs allant en Islande ou à Terre-Neuve. 
Ar besketaerien o vont d’an Island pe d’an Douar-Nevez a rae gant seurt boutoù-kinoù dreist-holl.
Le sabot lui-même est en peuplier, bois qui ne glisse pas sur les ponts mouillés des bateaux. 
Koad pupli eo ar botoù, ur c’hoad na riskl ket war pontoù gleb ar bigi.
Son extrémité est carrée ; ainsi, le marin peut-il introduire ses pieds au plus près du bordage du bateau sans en être éloigné par la pointe habituelle des sabots de campagne.
Karrezek eo beg ar botoù ; evel-se e c’helle ar vartoloded kas o zreid an tostañ ar gwellañ ouzh bordaj ar bigi, ar pezh ne c’helled ket ober gant begoù lemm botoù-koad an dud diwar ar maez.
Sa posture en est plus assurée, tandis que la pointe ne se prend pas non plus dans les filets.
Aesoc’h e oa evit labourat ha ne’z ae ket begoù ar botoù da gregiñ e-barzh ar rouedoù kennebeut.
Les cordes prolongent le sac servaient à le suspendre.
Ar c’hordennoù a bep tu d’ar sac’h a servije da lakaat anezhañ a-ispilh
Le nom de son propriétaire figure en lettres peintes : Henri Le Briant
Anv e berc’henn zo livet warnañ : Henri Le Briant
Le numéro d’immatriculation du bateau est peint en chiffres : 1676. DO
Niverenn varilh ar vag zo livet gant sifroù : 1676. DO
Une cité ancienne pour la rénovation artisanale 
Ur gêr gozh evit neveziñ an artizanerezh
René-Yves Creston. 1937
René-Yves Creston. 1937
Nappe dite « nappe Pont L’Abbé » et assiette assortie.
Doubier anvet « doubier Pont-'n-Abad » hag asied da vont ganti
Elle reprend les motifs et les couleurs des vêtements traditionnels du pays bigouden.
Tresoù ha livioù gwiskamantoù ar vro Vigoudenn zo warni
Nappe dite « nappe Elliant » et service à thé assorti.
Doubier evit an te anvet « doubier Eliant » ha rikoù te da vont ganti.
Elle reprend les motifs et les couleurs (le vert) des vêtements traditionnels de la région d’Elliant.
Tresoù ha livioù (gwer) gwiskamantoù bro Eliant zo warni.
Nappe dite « nappe glazig » du nom du pays de Quimper et assiette assortie
Doubier anvet « doubier c’hlazik » diwar anv ar vro eus Kemper hag asied da vont ganti.
Elle reprend les motifs et les couleurs des vêtements traditionnels du Pays Glazik. 
Tresoù ha livioù gwiskamantoù ar vro C’hlazik zo warni.
Fabrication Delamare-Debouteville. 
Oberiezh gant Delamare-Debouteville.
Conçu pour la fabrication des lisières et pour l’apprentissage ce petit métier répond à un souhait cher à Marc Le Berre : « Je me propose de mettre plus tard des métiers chez l’ouvrière lorsque je l’aurai formée au tissage ».
Ar stern gwiader bihan-se, ijinet evit aozañ bevennoù hag evit deskiñ gwiadiñ, a oa bet savet diwar soñj Mark ar Berr : « Diwezhatoc’h e karfen pourchas sternioù-gwiader d’ar micherourezed pa’m bo desket gwiadiñ dezho».
Cette machine de type domestique et équipée d’un tiroir pour ranger ses accessoires,  bascule d’avant en arrière sur son plateau. 
Evit ar gêr e oa ar mekanik-mañ. Un diretenn zo evit renkañ e rikoù, ha gwintañ a-raok hag a-dreñv war e bladenn.
Les codes publicitaires de marque d’aujourd’hui sont déjà en place : les lettres « singer » sur la traverse en fonte la rendent indélébile, tandis qu’une plaque métallique ovale portant la mention « The Singer manufacturing company Trade mark » en  rappelle l’origine américaine. 
Kodoù bruderezh ar merkoù evel m’emaint hiziv an amzer a dalveze dija : al lizherennoù « singer » war an dreuzadenn zo e potin evit ma vefe diziverk, hag ar blakenn vetalek stumm ur vi dezhi zo skrivet warni « The Singer manufacturing company Trade mark » a zegas soñj eus e orin amerikan.
Isaac Marrit Singer, l’inventeur qui avait installé son usine à new-York, exportait dans le monde entier.
Isaac Marrit Singer, an ijinour en doa staliet e labouradeg e New-York, a ezporzhie e vekanioù er bed a-bezh.
Affiche pour la compagnie « Singer ».
Skritell evit ar gompagnunezh « Singer ».
La lettre fétiche du fondateur de l’entreprise qui associe son nom à la machine à coudre, encadre une figure féminine bourgeoise, rappelant l’attrait de la machine à coudre pour les ménagères quel que soit leur rang social. 
Lizherenn arouez krouer an embregerezh, liammet e anv ouzh ar mekanik da wriat, a ra ur stern en-dro d’ur vourc’hizez hag a ro da soñjal e hoal ar mekanik da wriat gant ar gwragez-tiegezh, ne vern o renk sokial.
Elle énumère également les principaux artifices commerciaux qui en font le succès : un distributeur à Laval, une marque, une remise pour paiement comptant, une distinction. 
Renabliñ a ra ivez e arvezioù kenwerzh pennañ o deus lakaet anezhañ d’ober berzh : un dasparzher e Laval, ur merk, un distaol ma paeer war an taol, un enoradenn.
Le « logo » est une sorte de « blason » industriel associant le nom de la marque à une navette devant deux aiguilles entrecroisées encadrés par une couronne de laurier.
Ur seurt « skoed-ardamez » greantel eo al logo, o liammañ anv ar merk ouzh ur vulzun dirak div nadoz kroaziet ha sterniet gant ur gurunenn lore.
Affiche pour la société Hélias Howe
Skritell evit ar c’hevredad Hélias Howe
Dessin par Abel Pann. 
Tresadenn gant Abel Pann.
Par sa monumentalité cette machine à coudre, issu des séries usinées dans l’Etat de New-York à partir de 1856, insiste d’abord sur ses qualités qui en font « la meilleure ». 
Ar pezh mekanik da wriat-mañ, o tont eus ar rummadoù uzinet e stad New-York adalek 1856, zo lakaet war wel e berzhioù mat a ra dezhañ bezañ « an hini gwellañ ».
Elle permet en outre de réunir des catégories sociales distinctes (famille bourgeoise, famille populaire, monde du spectacle) qui ont en commun d’y prêter intérêt.
En-dro dezhañ ivez en em gav rummadoù sokial disheñvel (familhoù bourc’hizien, familhoù eus ar bobl, bed an arvestoù) pa’z int holl dedennet gantañ.
Affiche pour la marque Hurtu
Skritell evit ar merk Hurtu
Cette entreprise française fait écho à la nationalité de celui qui est réputé avoir inventé la machine à coudre, le lyonnais Barthélémy Thimonnier qui néanmoins n’a pas trouvé d’accomplissement industriel d’envergure en France.
Daveiñ a ra an embregerezh gall-mañ da vroadelezh Barthélémy Thimonnier, eus Lyon, brudet evit bezañ krouet ar mekanik da wriat. Daoust da se n’en doa ket kavet an tu da broduiñ e vekanikoù a vras e Frañs.